*Ezt a nemrég még vak embert a farizeusok elé vezették. Az a nap pedig, amelyen Jézus a sarat csinálta, és megnyitotta a szemét, szombat volt.* (Jn 9,13-14)

Jézus korában a papi testület volt a legfőbb tekintély bár jogai korlátozottak voltak a római fennhatóság miatt. A kialakult helyzet értelmezést kívánt a nép számára. A szombaton való gyógyítás törvény ellenes vagy sem? Megfelel az eljárás az előírásoknak és akkor örülhetünk, vagy ellene van és akkor gond van.

A vak ember gyógyulása csoda volt – ez tény. A beállt változás hatalmas dolog volt, egy beteg természetfeletti módon egészséges lett. Ez önmagában már jó dolog. A törvényre ráépített emberi követelményrendszer sajnos a jó feletti örömöt is gúzsba kötötte, méghozzá Istenre hivatkozva.

A mi Istenünk jó Isten aki jó dolgokat ad az embernek. Fogadd el hálaadással. *Vadon Gyula*